Document ID: /roh_data/filtered/swiss_laws_in_ROHinterleaved.jsonl.gz/15313

This text was translated from EN into Rumantsch Grischun.

The articles of association may authorise the board of directors to vary the share capital within a bandwidth (capital band) for a period not exceeding five years. They shall specify the limits within which the board of directors may increase and reduce the share capital. The upper limit of the capital band may not exceed the share capital specified in the commercial register by more than half. The lower limit of the capital band may not be less than half of the share capital specified in the commercial register. The articles of association may restrict the powers of the board of directors. They may in particular provide that the board of directors may only increase or only reduce the share capital. The articles of association may only authorise the board of directors to reduce the share capital if the company has not dispensed with a limited audit of the annual accounts. Inserted by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399).

Ils statuts pon autorisar il cussegl d’administraziun da midar il chapital d’aczias, durant maximalmain 5 onns, entaifer tschertas limitas (marscha da chapital). Els fixeschan, entaifer tge limitas ch’il cussegl d’administraziun dastga auzar e reducir il chapital d’aczias. La limita superiura da la marscha da chapital dastga esser maximalmain per la mesadad pli auta ch’il chapital d’aczias inscrit en il register da commerzi. La limita inferiura da la marscha da chapital dastga esser maximalmain per la mesadad pli bassa ch’il chapital d’aczias inscrit en il register da commerzi. Ils statuts pon restrenscher las cumpetenzas dal cussegl d’administraziun. En spezial pon els prevair ch’il cussegl d’administraziun po unicamain auzar u unicamain reducir il chapital d’aczias. Ils statuts dastgan mo autorisar il cussegl d’administraziun da reducir il chapital d’aczias, sche la societad n’ha betg desistì da la revisiun limitada dal quint annual. Integrà tras la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).